Tamsalt-a n tira, d tamynut deg unnar n tsekla taqbaylit, ur d-telli ara almi d-kecmen yifrensisen tamurt n Lezzayer, deg tmurt n Leqbayel ɛad, ur d-kcimen ara almi d aseggas n 1857. Sskecmen-tt-id yifrensisen mi akken i bdan inadiyen-nsen i wakken ad gzun axemmem d tmuγli n yimezdaγ n tmurt i setɛemren. Dγa i wakken ad awḍen γer wanect-a yewwi-d fell-asen ad issinen tutlayt nsen akked tasekla-nsen, acku tasekla d lemri n tmetti.